**DĖL ROKIŠKIO R. JŪŽINTŲ JUOZO OTTO ŠIRVYDO PAGRINDINĖS MOKYKLOS REORGANIZAVIMO**

2020 m. balandžio 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu ir 18 straipsnio 1 dalimi, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 1, 4 punktais, 4 dalimi, 14 straipsniu, Lietuvos Respublikos švietimo įstatymo 44 straipsnio 2, 6 dalimis, Mokyklų, vykdančių formaliojo švietimo programas, tinklo kūrimo taisyklėmis (aktuali redakcija), patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendruoju planu (aktuali redakcija), patvirtintu Rokiškio rajono savivaldybės tarybos 2016 m. balandžio 29 d. sprendimu Nr. TS-108 „Dėl Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, Rokiškio rajono savivaldybės tarybos 2020 m. vasario 27 d. sprendimu Nr. TS-43 „Dėl sutikimo reorganizuoti Rokiškio r. Jūžintų Juozo Otto Širvydo pagrindinę mokyklą, prijungiant ją prie Rokiškio r. Kamajų Antano Strazdo gimnazijos“, Rokiškio rajono savivaldybės taryba n u s p r e n d ž i a:

1. Reorganizuoti nuo 2020 m. rugpjūčio 27 d. biudžetinę įstaigą Rokiškio r. Jūžintų Juozo Otto Širvydo pagrindinę mokyklą, prijungiant ją prie Rokiškio r. Kamajų Antano Strazdo gimnazijos, kuri, kaip juridinis asmuo, po reorganizavimo tęs veiklą. Rokiškio r. Jūžintų Juozo Otto Širvydo pagrindinė mokykla, kaip juridinis asmuo, po reorganizavimo baigs veiklą.

2. Patvirtinti Rokiškio r. Jūžintų Juozo Otto Širvydo pagrindinės mokyklos reorganizavimo, prijungiant ją prie Rokiškio r. Kamajų Antano Strazdo gimnazijos, sąlygų aprašą (pridedama).

3. Patvirtinti Rokiškio r. Kamajų Antano Strazdo gimnazijos naujos redakcijos nuostatus (pridedama).

4. Įpareigoti Rokiškio r. Jūžintų Juozo Otto Širvydo pagrindinės mokyklos direktorių iki 2020 m. rugpjūčio 27 d. išregistruoti Rokiškio r. Jūžintų Juozo Otto Širvydo pagrindinę mokyklą iš Juridinių asmenų registro ir atlikti visus su tuo susijusius veiksmus teisės aktų nustatyta tvarka.

5. Įgalioti Rokiškio r. Kamajų Antano Strazdo gimnazijos direktorių pasirašyti patvirtintus nuostatus ir įpareigoti juos įregistruoti Juridinių asmenų registre.

6. Pavesti Rokiškio rajono savivaldybės merui ir administracijos direktoriui įstatymų nustatyta tvarka atlikti visus su Rokiškio r. Jūžintų Juozo Otto Širvydo pagrindinės mokyklos reorganizavimu susijusius veiksmus iki 2020 m. rugpjūčio 27 d.

7. Nustatyti, kad Rokiškio rajono savivaldybės administracijos Švietimo, kultūros ir sporto skyrius yra atsakingas už šio sprendimo įgyvendinimą.

8. Pripažinti netekusiais galios Rokiškio r. Kamajų Antano Strazdo gimnazijos nuostatus, patvirtintus Rokiškio rajono savivaldybės tarybos 2018 m. birželio 29 d. sprendimo Nr. TS-182 „Dėl Rokiškio rajono savivaldybės švietimo įstaigų nuostatų patvirtinimo“ 1.2 papunkčiu.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO R. JŪŽINTŲ JUOZO OTTO ŠIRVYDO PAGRINDINĖS MOKYKLOS REORGANIZAVIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atlikti visus su Rokiškio r. Jūžintų Juozo Otto Širvydo pagrindinės mokyklos reorganizavimu susijusius veiksmus.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos civilinis kodeksas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Mokyklų, vykdančių formaliojo švietimo programas, tinklo kūrimo taisyklės (aktuali redakcija), patvirtintos Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrasis planas (aktuali redakcija), patvirtintas Rokiškio rajono savivaldybės tarybos 2016 m. balandžio 29 d. sprendimu Nr. TS-108, Rokiškio rajono savivaldybės tarybos 2020 m. vasario 27 d. sprendimu Nr. TS-43 „Dėl sutikimo reorganizuoti Rokiškio r. Jūžintų Juozo Otto Širvydo pagrindinę mokyklą, prijungiant ją prie Rokiškio r. Kamajų Antano Strazdo gimnazijos“.

**Sprendimo projekto esmė.**

Atlikti visus su Rokiškio r. Jūžintų Juozo Otto Širvydo pagrindinės mokyklos reorganizavimu susijusius veiksmus teisės aktų nustatyta tvarka: reorganizuoti nuo 2020 m. rugpjūčio 27 d. biudžetinę įstaigą Rokiškio r. Jūžintų Juozo Otto Širvydo pagrindinę mokyklą, prijungiant ją prie Rokiškio r. Kamajų Antano Strazdo gimnazijos; patvirtinti Rokiškio r. Jūžintų Juozo Otto Širvydo pagrindinės mokyklos reorganizavimo, prijungiant ją prie Rokiškio r. Kamajų Antano Strazdo gimnazijos, sąlygų aprašą; patvirtinti Rokiškio r. Kamajų Antano Strazdo gimnazijos naujos redakcijos nuostatus; įpareigoti Jūžintų Juozo Otto Širvydo pagrindinės mokyklos ir Kamajų Antano Strazdo gimnazijos direktorius atlikti visus su reorganizavimu susijusius veiksmus; pavesti savivaldybės merui ir administracijos direktoriui įstatymų nustatyta tvarka atlikti visus su Rokiškio r. Jūžintų Juozo Otto Širvydo pagrindinės mokyklos reorganizavimu susijusius veiksmus; nustatyti, kad Švietimo, kultūros ir sporto skyrius yra atsakingas už šio sprendimo įgyvendinimą.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano įgyvendinimas, mokyklų valdymo optimizavimas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Optimizuotas Rokiškio r. Jūžintų Juozo Otto Širvydo pagrindinės mokyklos ir Rokiškio r. Kamajų Antano Strazdo gimnazijos valdymas, užtikrinant kokybišką gimnazijai priskirtų funkcijų vykdymą, siekiant geresnės ugdymo kokybės bei efektyvesnio išteklių naudojimo.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė